CELEX: 32006R0486
Language: hu
Date: 2006-03-20
Title: A Tanács 486/2006/EK rendelete ( 2006. március 20. ) a multichip integrált áramkörök (MCP-k) vámmentes kezeléséről szóló megállapodásnak a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításával történő végrehajtásáról

25.3.2006   
            
            
               HU
            
            
               Az Európai Unió Hivatalos Lapja
            
            
               L 88/1
            
         
      A TANÁCS 486/2006/EK RENDELETE
   
   (2006. március 20.)
   a multichip integrált áramkörök (MCP-k) vámmentes kezeléséről szóló megállapodásnak a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításával történő végrehajtásáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               A 2658/87/EGK tanácsi rendelet (1) árunómenklatúrát (a továbbiakban: Kombinált Nómenklatúra) hozott létre és megállapította a Közös Vámtarifa szerződéses vámtételeit.
            
         
               (2)
            
            
               A 2005/964/EK határozatával (2) a Tanács az Európai Közösség nevében megkötötte a multichip integrált áramkörök (MCP-k) vámmentes kezeléséről szóló megállapodást (a továbbiakban: megállapodás).
            
         
               (3)
            
            
               A megállapodás nullára csökkenti az MCP-kre alkalmazott valamennyi vám, illetve egyéb vámtételek és díjak értékét.
            
         
               (4)
            
            
               Az Európai Unió Tanácsának főtitkára a megállapodás által kijelölt letéteményesként négy féltől kapta meg az elfogadó okiratokat. A megállapodás 7. cikkének (a) bekezdésének megfelelően e négy fél megegyezett arról, hogy a megállapodás 2006. április 1-jén lép hatályba.
            
         
               (5)
            
            
               Ezért a megállapodást a 2658/87/EGK rendelet I. mellékletének módosításával kell végrehajtani,
            
         ELFOGADTA EZT A RENDELETET:
   1. cikk
   A 2658/87/EGK rendelet I. melléklete első részének II. szakasza („Különös rendelkezések”) az e rendelet mellékletében szereplő G ponttal „Multichip integrált áramkörök (MCP-k) vámmentes kezelése” egészül ki.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2006. április 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. március 20-án.
      
         
            a Tanács részéről
         
         
            az elnök
         
         U. PLASSNIK
         
      
   
   
      (1)  HL L 256., 1987.9.7., 1. o. A legutóbb az 1989/2004/EK rendelettel (HL L 344., 2004.11.20., 5. o.) módosított rendelet.
   
      (2)  HL L 349., 2005.12.31., 24. o.
   
      MELLÉKLET
      
         „G.   Multichip integrált áramkörök (MCP-k) vámmentes kezelése
         
                     1.
                  
                  
                     Vámmentesség vonatkozik a multichip integrált áramkörökre (MCP-kre), amelyek két vagy több összekapcsolt monolitikus integrált áramkörből álló multichip-áramkörök, amelyeket minden tekintetben – akár egyetlen szigetelő alapon, szerelőszalaggal vagy anélkül, de egyéb aktív vagy passzív áramköri elem nélkül – szétválaszthatatlanul összekapcsoltak.
                  
               
                     2.
                  
                  
                     E vámmentességre jogosult termékekre a következő vámtarifaszámok érvényesek: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537, 8538, 8543, 8548, 8708, 9009, 9026, 9031, 9504.
                  
               
                     3.
                  
                  
                     Amikor az MCP-k szabad forgalomba bocsátásának érdekében a vámáru-nyilatkozat a tagállam vámhatóságához kerül, a bejelentőnek az egységes vámokmány (»EV«) 44. rubrikájába a C500 referenciaszámot kell írnia.”